	Мярка 2.	„Инвестиции за неселскостопански дейности“
	2.1. Описание на целите на мярката
Основни цели на мярката са: 
- пълното оползотворяване на икономическия потенциал на територията на МИГ чрез подкрепа за развитие на неселскостопански дейности, основани на нейните характеристики и специфики;
- развите на микропредприятията на територията на МИГ.
Обхватът на мярката е на цялата територия на МИГ Медковец – Монтана.
2.2. Допустими кандидати
Подпомагане в рамките на мярката получават земеделски стопани, микропредприятия и физически лица. В обхвата на интервенцията физическите лица са допустими за подпомагане само за инвестиции в неземеделски дейности, които са насочени към развитие на занаяти.
Земеделските стопани, допустими за подпомагане трябва да отговарят на следните условия:
· Да са регистрирани като земеделски стопани по Закона за подпомагане на земеделските производители от най-малко 12 месеца преди кандидатстването за подпомагане и да не са прекратявали своята дейност;
· Да бъдат регистрирани като еднолични търговци или юридически лица по Търговския закон или Закона за кооперациите.
Микропредприятията, допустими за подпомагане трябва да бъдат регистрирани като еднолични търговци или юридически лица по Търговския закон или Закона за кооперациите.
Физическите лица, допустими за подпомагане трябва да отговарят на следните условия:
· Да бъдат регистрирани по Закона за занаятите като упражняващи занаят/и след вписване в регистър БУЛСТАТ по реда на Закона за регистър БУЛСТАТ;
· Да отговарят на определението за микропредприятие, съгласно дефиницията на ЗМСП.
2.3. Допустими дейности 
Инвестициите допустими за подпомагане в рамките на мярката трябва да са свързани с развитие на услуги в различни сектори на икономиката и други производствени неземеделски дейности, производство на продукти, които не са включени в Приложение I от Договора за функциониране на Европейския съюз, както и дейности, които са насочени към развитие на занаяти.
Подкрепа в рамките на мярката се предоставя в съответствие с чл. 73 от Регламент (ЕС) 2021/2115 от 02 декември 2021 година само за материални и/или нематериални активи, в това число машини, съоръжения, оборудване, включително и недвижима собственост, както и общи разходи, свързани с подпомаганата дейност.
Предоставя се подпомагане за инвестиции в неземеделски дейности:
· Производство или продажба на продукти, които не са включени в Приложение 1 от Договора за функциониране на Европейския съюз (независимо от вложените продукти и материали);
· Развитие на услуги във всички сектори (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.;
· Производство на енергия от възобновяеми енергийни източници за собствено потребление;
· Развитие на занаяти и други неземеделски дейности;
· Неселскостопански дейности, съответстващи на мярката, съгласно Раздел 13.3.1. на Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.
В рамките на мярката не се финансират дейности, които водят до осъществяване на селскостопанска дейност или резултата от дейността е продукт, включен в Приложение I на Договора за функциониране на Европейския съюз.
Инвестициите, включени в проектното предложение трябва да са придружени от решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ), издадени по реда на ЗООС и/или ЗБР и ЗВ.
Материалните и нематериалните инвестиции включени в проектното предложение трябва да са в съответствие с параметрите и дейностите, обект на подпомагане и включени в разработения бизнес план.
Бизнес планът трябва да показва подобряване на дейността на предприятието и да доказва икономическата жизнеспособност на кандидата чрез прилагане на планираните инвестиции и дейности.

2.4.	Допустими разходи
· Разходи за производство или продажба на продукти, които не са включени в Приложение 1 от Договора за функциониране на Европейския съюз (независимо от вложените продукти и материали);
· Разходи за развитие на услуги във всички сектори (например: грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги базирани на ИТ и др.;
· Разходи за производство на енергия от възобновяеми енергийни източници за собствено потребление;
· Разходи за развитие на занаяти и други неземеделски дейности;
· Разходи за неселскостопански дейности, съответстващи на мярката, съгласно Раздел 14.1.1. на Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.;
· Общи разходи, свързани с проектното предложение, в т.ч. разходи за предпроектни проучвания, такси, хонорари за архитекти, инженери и консултанти, консултации за икономическа устойчивост на проектното предложение и правни услуги , извършени както в процеса на подготовка на проекта преди подаване на проектното предложение, така и по време на неговото изпълнение.

2.5. Финансови параметри за проектите – минимален и максимален размер на общите допустими разходи за един проект
Минимален размер на общите допустими разходи за един проект – 
7 669,38 евро;
Максимален размер на общите допустими разходи за един проект – 
51 129,19 евро;
Максимален размер на безвъзмездната финансова помощ за един проект – 25 564,59 евро.

2.6. Интензитет на финансовата помощ
Максималните нива на подпомагане не могат да надхвърлят максималния интензитет на помощта, посочен в член 73, параграф 4 от Регламент (ЕС) №2021/2115.
Финансовата помощ по мярката е в размер на 50 % от общия размер на допустимите за финансово подпомагане разходи. 

2.7. Обективни и измерими критерии за подбор на проектите, тяхната тежест и минимален праг за одобрение
· Проектното предложение предвижда откриването на 1 работно място – 20 т.
· Проектното предложение предвижда откриването на 2 работни места – 30 т.
· Проектното предложение е подадено от жена – 20 т.
· Проектното предложение е за инвестиции в сектор услуги  – 20  т.
· Проектното предложение е подадено от микропредприятие – 20 т.
· Проектното предложение предвижда дейности, които ще се изпълняват извън общинските центрове – 20 т. 
· Проектното предложение е подадено от кандидат, който е от някоя от уязвимите групи, определени в анализите и проучванията към СВОМР – 15 т.
· Проектното предложение е подадено от кандидат земеделски производител, кандидатстващ за помощ за неселскостопански дейности – 20 т.
Минимален праг за одобрение на проектно предложение – 30 т. 




